Мураваны палац былога маёнтка Радзівілаў стаіць на беразе ракі Дзятлаўка, перад возерам. Першапачаткова ў 1508 годзе на гэтым месцы была пабудавана драўляная земляная крэпасць Канстанцінам Астрожскім. Аднак падчас Паўночнай вайны яна была разбурана. Тады ў замку знаходзілася штаб-кватэра Пятра І. Пасля Паўночнай вайны і да 90-х гадоў XVΙII стагоддзя Рэч паспалітая не ўдзельнічала ў войнах, што садзейнічала аднаўленню і развіццю гаспадаркі. У XVΙII стагоддзі крэпасці ўжо страцілі сваё абарончае значэнне, таму на месцы драўлянай цытадэлі па фундацыі Дамініка і Мікалая Фаустына Радзівілаў у 1751 годзе архітэктарам Д.Фантана быў пабудаваны новы каменны палац-рэзідэнцыя.